**E L Ő T E R J E S Z T É S**



Előterjesztés

Balatonberény Község Önkormányzat Képviselő-testületének

2025. május 30-i nyilvános ülésére

**TÁRGY: Döntés az MFP-UHJ/2025 kódszámú pályázaton való részvételről a Balatonberény, Csicsergő sétány (1238/5, 1239/3 hrsz. kapcsolódva: 1239/13 hrsz.) felújítása, csapadékvíz elvezetése érdekében**

**Előterjesztő : Druskoczi Tünde polgármester**

**Készítette: *Szojkó Gábor műszaki ügyintéző***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2 rendes*** */ rendkívüli*

***A határozat elfogadásához szükséges többség típusa:******egyszerű*** */ minősített*

***A szavazás módja: nyílt*** */ titkos*

**Tisztelt Képviselő- testület!**

Az Agrárminisztérium pályázatot hirdetett a Magyar Falu Program keretében Magyarország területén működő 5000 fő és ez alatti állandó lakosságszámú települések önkormányzatai részére utak, hidak, járdák kialakítására, fejlesztésére, gyalogos-átkelőhelyek kialakítására, fejlesztésére.

A támogatás céljára felhasználható keretösszeg: 10 000 000 000 Forint,amelynek fedezetét a Magyarország 2025. évi központi költségvetéséről szóló 2024. évi XC. törvény 1. melléklet XII. Agrárminisztérium fejezet, 20. Fejezeti kezelésű előirányzatok cím, 10. Magyar Falu Program alcím biztosítja.

A Magyar Falu Program keretében nyújtott támogatás vissza nem térítendő, legfeljebb 100%-os támogatási intenzitású előfinanszírozott hazai támogatásnak minősül. A támogatás folyósításának nem feltétele saját forrás biztosítása/rendelkezésre állása.

A pályázati kiírás keretében a pályázatok benyújtására az alábbi időszakban van lehetőség: 2025. május 23. – 2025. június 23. A határidő elmulasztása jogvesztéssel jár. A pályázat módosítására - a hiánypótlás kivételével - a benyújtást követően nincs lehetőség.

A projekt során igényelhető legmagasabb támogatási összeg Út, híd építése/felújítása esetén 45 000 000 Ft**.**

A felhívás keretében önállóan támogatható tevékenység az 1/1 tulajdoni hányad szerint önkormányzati tulajdonban lévő, vagy állami tulajdonban és nemzeti park vagyonkezelésében lévő belterületi és/vagy külterületi utak építése, ezen belül utak kialakítása, átépítése, felújítása vagy korszerűsítése és a műszaki tartalmú portalanítása.

Egy pályázó kizárólag egy pályázatot nyújthat be a pályázati kiírás keretében. A pályázó kizárólag egy önállóan támogatható tevékenységre igényelhet támogatást.

A pályázat mellékleteként benyújtásakor kötelező csatolni a megfelelő jogosultsággal rendelkező tervező által készített tervdokumentációt és műszaki leírást, mely a tervezett beruházást teljeskörűen ismerteti. Továbbá tervezői nyilatkozat, vagy hatósági igazolásbenyújtása szükséges arra vonatkozóan, hogy a fejlesztés nem engedély-, vagy bejelentés köteles (nem szükséges hatósági engedély) és megfelel a hatályos 280/2024.(IX.30.) Kormányrendeletnek és a helyi építési szabályzatnak, valamint örökségvédelmi és településképi előírásoknak.

A Csicsergő sétány tekintetében Balatonberény Község Önkormányzata korábban már készíttetett tervdokumentációt, melynek dátuma 2021.04.24. Az akkori tervezői nyilatkozatban foglaltak alapján a beruházás nem engedélyköteles, vagy bejelentés köteles építési tevékenység.

Mivel a tervdokumentáció 2021-ben készült, ezért megkerestük Tászler László e.v. (8360 Keszthely Erzsébet királyné utca 40.) tervezőt, hogy tegyen árajánlatot a tervek aktualizálása, felülvizsgálata, a pályázati felhívással történő összhang megteremtése érdekében. Amennyiben szükséges, dolgozza át a felhívásnak megfelelően a tervet, és a költségvetést aktualizálja.

Továbbá kértük, hogy javasoljon műszaki megoldást az út portalanítására vonatkozóan, mivel egy új, szilárd burkolatú (aszfaltozott) út megvalósítása építési engedélyköteles tevékenység, és meghaladná az igényelhető legmagasabb támogatási összeget (45 000 000.- Ft.)

Tervező 2025. 05.13-án küldte meg árajánlatát bruttó: 480 000,- Ft tervezési díjjal, mely alapján a tervezési munka megrendelésre került.

A portalanítással készülő útburkolás tervező által becsült, várható költsége bruttó 38 000 000,- Ft.

Kérem, a T. Képviselő testületet, hogy tárgyalja meg az előterjesztést és a fentiek ismeretében döntsön a pályázaton való részvételről.

**Határozati javaslat:**

**Balatonberény Község Önkormányzat Képviselő-testületének …/2025.(V.30.) határozata az MFP-UHJ/2025 kódszámú pályázaton való részvételről a Balatonberény, Csicsergő sétány (1238/5, 1239/3 hrsz. kapcsolódva: 1239/13 hrsz.) felújítása, csapadékvíz elvezetése érdekében.**

Balatonberény Község Önkormányzatának Képviselő-testülete megismerte és megtárgyalta az Agrárminisztérium MFP-UHJ/2025 kódszámú „Utak, hidak, járdák kialakítására, fejlesztésére, gyalogos-átkelőhelyek kialakítására, fejlesztése” tárgyú pályázatot, amely a Balatonberény, Csicsergő sétány (1238/5, 1239/3 hrsz. kapcsolódva: 1239/13 hrsz.) felújítását, csapadékvíz elvezetésének jókarba helyezését célozza meg.

1. Balatonberény Község Önkormányzatának Képviselő-testülete úgy dönt, hogy az MFP-UHJ/2025 kódszámú, „Utak, hidak, járdák kialakítására, fejlesztésére, gyalogos-átkelőhelyek kialakítására, fejlesztése” című pályázati keretében **nem támogatja** pályázat benyújtását a Balatonberény, Csicsergő sétány (1238/5, 1239/3 hrsz. kapcsolódva: 1239/13 hrsz.) felújítása és csapadékvíz elvezetése érdekében.

Határidő: azonnal

Felelős: Druskoczi Tünde polgármester

/vagy

1. Balatonberény Község Önkormányzatának Képviselő-testülete úgy dönt, hogy az MFP-UHJ/2025 kódszámú, „Utak, hidak, járdák kialakítására, fejlesztésére, gyalogos-átkelőhelyek kialakítására, fejlesztése” című pályázati keretében **támogatja** pályázat benyújtását a Balatonberény, Csicsergő sétány (1238/5, 1239/3 hrsz. kapcsolódva: 1239/13 hrsz.) felújítása és csapadékvíz elvezetése érdekében.
2. A képviselő-testület felkéri a polgármestert, hogy a pályázatot készítse elő, valamint felhatalmazza a pályázat benyújtáshoz szükséges intézkedések és nyilatkozatok megtételére.

Határidő: értelemszerűen

Felelős: Druskoczi Tünde polgármester

Balatonberény, 2025, május 23.

Druskoczi Tünde sk. polgármester