**ELŐTERJESZTÉS**



**Balatonberény Község Önkormányzatának**

**2025. május 30-i**

**nyilvános képviselő-testületi *ülésére***

**TÁRGY: GYEREKEK NYÁRI TÁBOROZTATÁSA**

**Előterjesztő : Druskoczi Tünde polgármester**

**Készítette: *Salamon Erzsébet Ágnes képviselő***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2 rendes*** */ rendkívüli*

***A határozat elfogadásához szükséges többség típusa:******egyszerű*** */ minősített*

***A szavazás módja:******nyílt*** */ titkos*

**Tisztelt Képviselő-testület!**

Szülői megkeresések után vetődött fel bennem az a gondolat, hogy hogyan lehetne megoldani a balatonberényi gyerekek nyári táboroztatását. Egyrész a szülők válláról terhet vennénk le, másrészt kimozdítanánk a gyerekeket az internet világából.

Fenti cél megvalósítása érdekében egyeztettem Barjákné Martin Judit közművelődési szakemberrel, melynek során az alábbi elképzeléseket fogalmaztunk meg:

A tábor neve:

„Hagyományaink nyomában”

A tábort 2025. július 21-25 közötti időszakra terveztük.

Helyszín: Múltház és a Művelődési ház.

Időtartama naponta: 08:30-tól 16:30-ig.

A szülők biztosítanák a tízórait, uzsonnát.

Az ebéd meleg étel lenne, ez ügyben beszéltem két vállalkozóval.

A Betyár csárda: 2.000 Ft/fő, míg a Gulya csárda: 2.500 Ft/fő áron tudná biztosítani a gyerekek étkeztetését. Mindkét esetben kétfogásos ebéd (leves+második) lenne, illetve kiszállítanák az ételt a Művelődési házba. A gyerekek itt ebédelnének, kulturált körülmények között.

Egyéb kiadások:

1. Tárgyi eszközök beszerzése: ragasztó, festék, agyag, gipsz, sütéshez alapanyagok stb.
2. Esetleges tiszteltdíjak (néptánc oktató)

A jelentkezők létszáma erősen függővé teszi az ebéd és egyéb költségek összegét.

A legfontosabb kérdés tehát, hogy az önkormányzat a táboroztatás költségeit tudja-e biztosítani a 2025. évi költségvetése terhére, mivel ez a költségvetésben nem került betervezésre.

Amennyiben Képviselő-társaim is támogatják az ötletet, az igények felmérését követően lehetne pontosítani a költségeket és ennek függvényében összeállítani a programokat és dönteni arról, hogy a felmerülő kiadásokat a költségvetésünkben minek a terhére biztosítjuk.

A táboroztatás lebonyolítása mindenképp igényel segítők bevonását, itt gondolok pedagógusokra, az ügyes kezek szakkör tagjaira, oktatókra (néptánc, keramikus, vitorlás).

A programok összeállításánál érdemes két programtervet készíteni, felkészülve és igazodva az időjárási viszonyokhoz.

Kérem a T. Képviselő-testületet, hogy szíveskedjen az előterjesztésben foglaltakat megvitatni, dönteni arról, hogy a gyermekek táboroztatását ebben az évben megvalósítsuk-e, ha igen, mikor és hol.

Támogató döntés esetén az előkészítést tovább kell folytatni, ennek keretében az igényeket felmérni, a programterveket elkészíteni, a segítő személyeket felkutatni stb. Ezt követően lehet kidolgozni a táboroztatással kapcsolatos költségtervet, melyről a képviselő-testületnek a későbbiekben külön döntést kell majd hoznia.

Természetesen várom a képviselőknek a táboroztatással kapcsolatos egyéb javaslatait is.

**Döntési javaslat:**

**Balatonberény Község Önkormányzata Képviselő-testületének ../2025.(V.30.) határozata a balatonberényi gyermekek nyári táboroztatásáról**

1. Balatonberény Község Önkormányzatának Képviselő-testülete az előterjesztésben foglaltakat megismerte és költségvetési forráshiány okán nem támogatja 2025. évben a balatonberényi gyermekek nyári táboroztatásának megszervezését.

Határidő: azonnal

Felelős: Druskoczi Tünde polgármester

**/vagy**

1. Balatonberény Község Önkormányzatának Képviselő-testülete az előterjesztésben foglaltakat megismerte és támogatja a balatonberényi gyermekek nyári táboroztatásának megszervezését, és felkéri Salamon Erzsébet Ágnes képviselőt az igények felmérésére, és annak alapján a programtervek és a felmerülő kiadások részletes kidolgozására.

Határidő: 2025. június havi ülés

Felelős: Salamon Erzsébet Ágnes képviselő

Balatonberény, 2025. 05. 13.

Salamon Erzsébet Ágnes sk.

képviselő