**ELŐTERJESZTÉS**



**Balatonberény Község Önkormányzatának**

**2025. május 30-i**

**nyilvános képviselő-testületi *ülésére***

**TÁRGY: Balatonberény Község Önkormányzatának az önkormányzati vagyongazdálkodásról szóló 11/2013. (V.2) önkormányzati rendeletének módosítása**

**Előterjesztő : Druskoczi Tünde polgármester**

**Készítette: *dr. Hamzsa Andrea jogi-titkársági főtanácsos***

***Németh Gyöngyi pénzügyi vezető***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2 rendes*** */ rendkívüli*

***A rendelet elfogadásához szükséges többség típusa:*** *egyszerű /* ***minősített***

***A szavazás módja:******nyílt*** */ titkos*

**Tisztelt Képviselő-testület!**

Az önkormányzati vagyongazdálkodásról szóló 11/2013.(V.2.) önkormányzati rendelet felülvizsgálata során az alábbi módosításokra teszek javaslatot:

1. Balatonberény Község Önkormányzatának vagyonelemei 2024. évben a következők szerint változtak:

|  |  |  |  |
| --- | --- | --- | --- |
| **Földterület** |  |  |  |
| **Hrsz** | **Megnevezés** | **Időpont** | **Összeg** |
| 2590 | Kert - Zártkert - Értékesítés | 2024.02.16 | -174 500 Ft |
|  |  |  |  |
|  |  |  | **-174 500 Ft** |
|  |  |  |  |
|  |  |  |  |
| **Építmény** |  |  |  |
| **Hrsz** | **Megnevezés** | **Időpont** | **Összeg** |
| 032/1 | Mise út fejlesztése VP pályázat | 2024.09.02 | 51 055 275 Ft |
| 1085 | Botond utca burkolat felújítás, csapadékvíz elvezetési munkák | 2024.08.27 | 2 954 880 Ft |
| 1085 | Botond utca műszaki ellenőrzés | 2024.10.30 | 66 667 Ft |
| 112 | Templom köz útépítési, vízelvezetési munkák | 2024.08.12 | 3 589 826 Ft |
| 112 | Templom köz műszaki ellenőrzés | 2024.10.30 | 66 667 Ft |
| 490 | Búbos köz útépítési, vízelvezetési munkák | 2024.08.02 | 2 165 032 Ft |
| 490 | Búbos köz műszaki ellenőrzés | 2024.10.30 | 66 666 Ft |
| 660/15 | Naturista strand - Telefonfülke - Selejtezés | 2024.12.31 | -102 516 Ft |
| 660/15 | Naturista strand - Kültéri zuhanyzó - Selejtezés | 2024.12.31 | -671 190 Ft |
|  |  |  |  |
|  |  |  |  |
|  |  |  | **59 191 307 Ft** |
|  |  |  |  |
|  |  |  |  |
|  | **Összes változás** |  | **59 016 807 Ft** |

adatok Ft-ban kerekítve

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2014.** | **2015.** | **2016.** | **2017.** | **2018.** | **2019** | **2020** | **2021** | **2022** | **2023** | **2024** |
| Összesen: | 2 785 887 | 2 799 796 | 3 041 224 | 2 804 529 | 2 834 944 | 2 915 736 | 2 918183 | 2 960 484 | 3 169 725 | 3 253 237 | 3 312 253 |

Az önkormányzat vagyona 2023. évhez képest tehát **59 016 807 Ft-tal növekedett.**

A változások átvezetése érdekében indokolt a rendelet 1., 2., és 3. mellékletének módosítása.

1. A képviselő-testület korábbi határozata alapján a Petőfi utca részét képező 583/1, 584/1, 585/1, 587/1 és 588/1 hrsz-ú, és az önkormányzat tulajdonát képező, korábban közút, illetve közterület átminősítése megtörtént „közforgalom elől el nem zárt magánút”-tá, ezáltal forgalomképes üzleti vagyonná minősíthetőek, mellyel a rendelet 3. melléklete kiegészül.
2. A rendelet bevezető része is módosul, mivel nem tartalmazott minden felhatalmazó rendelkezést, illetve az alaptörvényi hivatkozás sem pontos.
3. A rendelet 10.§ (4) bekezdésének nyelvtani pontosítására került sor.
4. A rendelet 11-12.§-ai szabályozzák az önkormányzati vagyontárgy, vagyoni értékű jog elidegenítésére, hasznosítására vonatkozó szabályokat. Hasznosítás esetén az eljárási rendelkezéseket a bérleti díj összegéhez, és nem a vagyontárgy értékéhez igazította, amely magasabb szintű jogszabályba ütközik, így ennek hatályon kívül helyezése indokolt.

Értékesítés esetén a kötelező versenyeztetési eljárást 5.000.000 Ft feletti értékű vagyontárgy esetében tette kötelezővé a rendeletünk.

A nemzeti vagyonról  szóló 2011. évi CXCVI. törvénynek (továbbiakban: Nvtv.) a nemzeti vagyon kezelésével, hasznosításával kapcsolatos rendelkezéseinek 11. § (16) bekezdése úgy rendelkezik, hogy törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyont hasznosítani – ha törvény kivételt nem tesz – csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.

Az Nvtv. 13.§ (1) bekezdése szerint törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyon tulajdonjogát átruházni – ha törvény kivételt nem tesz – csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.

A hivatkozott törvény Magyarország 2025. évi központi költségvetéséről szóló 2024. évi XC. törvény, melynek 5.§ (2) bekezdés a) pontja hasznosítás, míg az 5.§ (2) bekezdés b) pontja az átruházás esetében azonosan 25 millió forint egyedi bruttó forgalmi értékben határozza meg a kötelező versenyeztetést.

Javaslom az értékhatárokat ehhez igazítottan megállapítani azzal, hogy a hatáskör gyakorlója (polgármester vagy képviselő-testület) ezen értékhatár alatti esetben is dönthet a versenyeztetési eljárás lefolytatásáról.

A pályázati felhívást kötelező közzé tenni a község honlapján ( megyei lap törlésre került).

1. A versenyeztetési eljárás szabályait a 4. melléklet tartalmazza, mellyel a rendelet kiegészül.

Kérem, hogy a képviselő-testület szíveskedjen az előterjesztés szerinti rendelet-tervezet megvitatni.

Balatonberény, 2025. május 19.

Druskoczi Tünde sk.

polgármester

**Előzetes hatásvizsgálati lap**

**az önkormányzati vagyongazdálkodásról szóló 11/2013.(V.2.) önkormányzati rendelet módosításáról szóló önkormányzati rendelet megalkotásához**

(a jogalkotásról szóló 2010. évi CXXX. törvény 17.§-a alapján)

A jogszabály megalkotásának célja:

A 2024. évi zárszámadás elfogadása előtt szükséges az önkormányzat vagyongazdálkodásáról szóló rendelet áttekintése, elsősorban a vagyonváltozások átvezetése miatt.

A tervezett jogszabály várható következményei, különösen

1. **társadalmi hatás**: A rendeletnek közvetlen társadalmi hatása nincs
2. **gazdasági hatása**: Az önkormányzat vagyonának változása mindenki számára követhető.
3. **költségvetési hatásai**: a tervezetnek költségvetési hatása nincs, természetesen a fenntartási költségek jelentkeznek.
4. **környezeti következményei:** nincsenek
5. **egészségi következményei**: a tervezetnek egészségi következménye nincs
6. **adminisztratív terheket befolyásoló hatásai**: a tervezet a jelenlegi adminisztratív terhet nem emeli
7. **megalkotásának szükségessége**: megfelelés a jogszabályi előírásoknak
8. **alkalmazásához szükséges személyi, szervezeti, tárgyi és pénzügyi feltételek:** a jelenlegi feltételeken felül többletet nem igényel.

A rendelet-tervezet vonatkozásában az Európai Unió intézményeivel és tagállamaival egyeztetési kötelezettség nem áll fenn, nem tartozik az előzetes bejelentési kötelezettség alá tartozó jogszabály tervezetek közé.

Balatonberény, 2025. 05. 16.

Takácsné dr. Simán Zsuzsanna sk.

jegyző