**Balatonberény Község Önkormányzata Képviselő-testületének .../.... (...) önkormányzati rendelete**

**az önkormányzati vagyongazdálkodásról szóló 11/2013.(V.2.) önkormányzati rendelet módosításáról**

[1] A rendelet célja Balatonberény Község Önkormányzatának vagyonában bekövetkezett változások átvezetése, a versenyeztetési eljárás részletes szabályainak kidolgozása.

[2] Balatonberény Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107. §-ában, 109. § (4) bekezdésében és 143. § (4) bekezdés i) és j) pontjában, a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (1) bekezdés j) pontjában, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 36. § (2) bekezdésében, 42. § (2) bekezdésében, 58. § (2) és (3) bekezdésében, valamint a nemzeti vagyonról szóló 2011. évi CXCVI. törvény 5. § (2) bekezdés b) és c) pontjában, 5. § (4) bekezdésében, 6. § (6) bekezdésében, 18. § (1) bekezdésében kapott felhatalmazás alapján az Alaptörvény 32. cikk (1) bekezdés e) pontjában meghatározott feladatkörében eljárva a következőket rendeli el:

**1. §**

Az önkormányzati vagyongazdálkodásról szóló 11/2013. (V.2.) önkormányzati rendelet bevezetője helyébe a következő rendelkezés lép:

„Balatonberény Község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 107. §-ában, 109. § (4) bekezdésében és 143. § (4) bekezdés i) és j) pontjában, a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (1) bekezdés j) pontjában, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 36. § (2) bekezdésében, 42. § (2) bekezdésében, 58. § (2) és (3) bekezdésében, valamint a nemzeti vagyonról szóló 2011. évi CXCVI. törvény 5. § (2) bekezdés b) és c) pontjában, 5. § (4) bekezdésében, 6. § (6) bekezdésében, 18. § (1) bekezdésében kapott felhatalmazás alapján az Alaptörvény 32. cikk (1) bekezdés e) pontjában meghatározott feladatkörében eljárva a következőket rendeli el: ”

**2. §**

Az önkormányzati vagyongazdálkodásról szóló 11/2013. (V.2.) önkormányzati rendelet 10. § (4) bekezdése helyébe a következő rendelkezés lép:

„(4) A képviselő-testület az önkormányzat intézményei használatában levő korlátozottan forgalomképes vagyonnak a tulajdonjog változásával és megterhelésével nem járó hasznosítását az alapító okirat szerinti tevékenység keretében intézményeire bízza.”

**3. §**

Az önkormányzati vagyongazdálkodásról szóló 11/2013. (V.2.) önkormányzati rendelet 11. § (1) bekezdése helyébe a következő rendelkezés lép:

„(1) A forgalomképes vagyonba tartozó vagyontárgy elidegenítéséről és hasznosításáról, amennyiben az elidegenítésre, vagy hasznosításra szánt vagyontárgy vagy vagyoni értékű jog forgalmi értéke

*a)* a nettó ötmillió forintot nem éri el, a polgármester;

*b)* a nettó ötmillió forintot eléri vagy azt meghaladja, a képviselő-testület dönt.”

**4. §**

(1) Az önkormányzati vagyongazdálkodásról szóló 11/2013. (V.2.) önkormányzati rendelet 12. § (4) bekezdése helyébe a következő rendelkezés lép:

„(4) Az önkormányzati vagyon tulajdonjogát átruházni kizárólag *a nemzeti vagyonról* szóló törvényben meghatározott személyek, szervezetek részére, az ott meghatározott feltételek mellett és korlátozásokkal lehet (Nvtv. 13. § (1)-(2) bekezdés) az összességében legelőnyösebb ajánlattevő részére, a szolgáltatás és ellenszolgáltatás értékarányosságának figyelembe vételével.”

(2) Az önkormányzati vagyongazdálkodásról szóló 11/2013. (V.2.) önkormányzati rendelet 12. §-a a következő (4a)–(4c) bekezdéssel egészül ki:

„(4a) Az önkormányzati vagyon tekintetében hasznosításra vonatkozó szerződés kizárólag *a nemzeti vagyonról* szóló törvényben meghatározott személyekkel, szervezetekkel, az ott meghatározott feltételek mellett és korlátozásokkal köthető (Nvtv. 11. § (10) és (16) bekezdés) az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával.

(4b) *A nemzeti vagyonról* szóló törvény 11. § (16) bekezdésében és a 13. § (1) bekezdésében meghatározott kötelezően lefolytatandó versenyeztetésre vonatkozóan a 4. melléklet*ben* meghatározott szabályokat kell alkalmazni.

(4c) Nem kell versenyeztetési eljárást tartani az alábbi esetekben:

*a)* A (4) és (4a) bekezdés alapján meghatározott értékhatárt el nem érő vagyon esetén,

*b)* amennyiben az Nvtv. vagy más törvény alapján mellőzhető a versenyeztetés.”

(3) Az önkormányzati vagyongazdálkodásról szóló 11/2013. (V.2.) önkormányzati rendelet 12. § (5) bekezdése helyébe a következő rendelkezés lép:

„(5) A pályázati felhívást az önkormányzat honlapján kötelező közzé tenni.”

(4) Az önkormányzati vagyongazdálkodásról szóló 11/2013. (V.2.) önkormányzati rendelet 12. §-a a következő (5a) és (5b) bekezdéssel egészül ki:

„(5a) A hatáskör gyakorlója a vagyontárgy, vagy vagyoni értékű jog tulajdonjogának átruházása, vagy annak hasznosítása esetén a (4) és (4a) bekezdésben meghatározott értékhatár alatti esetben is dönthet a versenyeztetési eljárás lefolytatásáról.

(5b) Az önkormányzat bármikor ellenőrizheti az önkormányzati vagyon hasznosításának jogszerűségét, a vagyonnal való gazdálkodást. A hasznosításba vevő köteles tűrni a tulajdonosi ellenőrzést, illetve az ellenőrzés érdekében bármikor kötelezhető bármely közérdekből nyilvános adat, valamint az önkormányzati vagyonra, hasznosításra vonatkozó adat szolgáltatására és okirat bemutatására.”

**5. §**

(1) Az önkormányzati vagyongazdálkodásról szóló 11/2013. (V.2.) önkormányzati rendelet 1. melléklete helyébe az 1. melléklet lép.

(2) Az önkormányzati vagyongazdálkodásról szóló 11/2013. (V.2.) önkormányzati rendelet 2. melléklete helyébe a 2. melléklet lép.

(3) Az önkormányzati vagyongazdálkodásról szóló 11/2013. (V.2.) önkormányzati rendelet 3. melléklete helyébe a 3. melléklet lép.

(4) Az önkormányzati vagyongazdálkodásról szóló 11/2013. (V.2.) önkormányzati rendelet a 4. melléklet szerinti 4. melléklettel egészül ki.

**6. §**

Hatályát veszti az önkormányzati vagyongazdálkodásról szóló 11/2013. (V.2.) önkormányzati rendelet 11. § (3) bekezdése.

**7. §**

Ez a rendelet a kihirdetését követő napon lép hatályba.

Druskoczi Tünde Takácsné dr. Simán Zsuzsanna

polgármester jegyző

Kihirdetve: 2025………………..napján.

Takácsné dr. Simán Zsuzsanna

jegyző

Végső előterjesztői indokolás

A 2024. évi zárszámadás elfogadása előtt szükséges az önkormányzat vagyongazdálkodásáról szóló rendeletének áttekintése, elsősorban a vagyonváltozások átvezetése miatt. Az önkormányzati rendelet módosított mellékletei már tartalmazzák a 2024. évi vagyonelemek növekedését. Összességében az önkormányzat vagyona 2023. évhez képest **59 016 807** Ft-tal növekedett.

A rendelet módosította továbbá az önkormányzati vagyontárgy, vagyoni értékű jog elidegenítésére, hasznosítására vonatkozó rendelkezéseket, beleértve a kötelező versenyeztetés értékhatárait is.

A rendelet kiegészül a 4. melléklettel, amely a versenyeztetési eljárás szabályait tartalmazza.