**Tárgy:**

**Balatonberény Információs Tábla és "Faluköszöntő molinók" kihelyezése**

***Előkészítő:***

Király Szabolcs

dr. Várszegi József

képviselők

***Előterjesztő:***

Druskóczi Tünde

polgármester

**1. Bevezetés**

Balatonberény alapvetően turisztikai helységként definiálja magát.

Ipari létesítmények, mezőgazdasági vagy kereskedelmi nagyvállalkozások, vagy a községen túlnyúló szolgáltató hálózatok nincsenek jelen. (A számos kisebb- nagyobb szőlőtermesztéssel foglalkozó egységek, - még, ha néhányuk nagyságrendje már meg is haladja a személyes közreműködésű kistermelői szintet -, összességében nem tekinthetők olyan vállalkozásnak melyek foglalkoztatás, adózási, vagy épp turisztikai szempontból meghatározó jelentőséggel bírnának.)

A község természeti és épített adottságai viszont egyértelműen igazolják vissza a falu megkülönböztető „állandó jelzőjét", miszerint "Balatonberény a Balaton Zöld Sarka".

Ezért is fontos, hogy a község marketing stratégiájának megfelelően, az abban foglaltaknak megfelelően konkrét projektek mentén hívjuk fel a látogatók, a falun áthaladók figyelmét a helység adottságaira, látnivalóira, szolgáltatásaira.

Korábban a településen áthaladó kerékpárút melletti parknál, az ún. "hengernél" volt egy információs tábla, amely nem csak esztétikai szempontból volt méltatlan a községhez, de bemutatott információi, tartalma is időszerűtlen, helytelen volt.

Mindez nem kérdőjelezi meg azt, hogy egy korszerű technológiájú, megjelenésében is attraktív információs felületre ne lenne szüksége a falunak.

A községen a vízpart közelében keresztül haladó, - sok problémával küzdő -, kerékpárúton viszont tízezrek haladnak végig évente, hol kocogva, hol biciklizve, hol csak úgy sétálva. Ezt a "majdnem ingyen" lehetőséget hiba lenne kihagyni, hogy a figyelmet felhívjuk a község értékei megjelenítésére, látnivalóira, szolgáltatásaira, értékei megjelenítésére. Nem valószínű, hogy a hosszabb kerékpártúrán résztvevők előzetesen tájékozódnának minden "áthaladó" helyszín sajátoságai tekintetében, de ha az "szembejön" az úton, valószínűleg többen rátekintenének.

(E tekintetben viszont mérlegelendő az elhelyezés pontos helye, pl., ahol mintegy természetes pihenőhelye van a kirándulóknak.)

Összességében az előzőket figyelembe véve az online világ, a "social media" előretörése mellett, ma is helye van a hagyományos információ közvetítő technikáknak, különösen, ha az ötvözi a modern technológiát megoldásokat is.

Fentiek mellett fontos, megkülönböztető és egyedi, vonzó jelentőségű lehet, hogy a faluba betérők, azon áthaladók, majd azt elhagyók kedves, vendégfogadó, majd visszatérésre búcsúztató, ill. köszöntő-üdvözlő szavakkal

találkozzanak pl. egy "molinon".

**2. Javaslat**

**a.** Kerüljön kihelyezésre a község térképét bemutató hirdetőtábla, melyen feltüntetésre kerülnének a falu jelentős helyszínei.

Ezek megjelenítése egyedi formában, majd a tábla, - kézzel elérhető magasságában is -, elkülönítő grafikai megoldással is visszaköszönne, mely egy QR kód beolvasásával azonnal a keresett helyszín online, honlap, Facebook oldalára vezetne, ahol a részletes adatok, elérhetőségek, és egyéb fontos információk megjelenhetnének.

Pl. egy lehetséges csoportosítás;

* *Közintézmények*: Önkormányzati Hivatal, Könyvtár, Művelődési ház, stb.
* *Turisztikai látnivalók*, helyszínek: Strand, Kilátók, Múltház, Csicsergő, Hamvas Béla szőlődombi kiránduló útvonal, Dörc,...stb
* *Szálláshelyek:*
* *Vendéglátóipari egységek:*
* *Egyéb szolgáltatások:* (fodrász, autószerelő, kutyakozmetika stb.)

**b.** Kerüljön kihelyezésre a kerékpárútakon, a község belépő-kilépő szakaszai fölé egy "molino" mely köszönti, majd búcsúztatja az áthaladó, vagy ide betérő látogatókat. Ez összesen 3 molinót jelentene.

**3. Finanszírozás - kivitelezés:**

Egy előzetes, elkötelezettségek nélküli árajánlatot az előterjesztéshez mellékelünk.

Ennek nagyságrendje nem látszik olyannak, hogy akár maga az Önkormányzat ezt nem tudná megvalósítani.

Mindemellett javaslatunk szerint ez közös finanszírozásban valósulhatna meg.

A nem közvetlen önkormányzati érdekelteket tájékoztatva, ők a saját megjelenésüket támogatnák a táblán, pl. 30 e Ft. egyszeri befizetéssel, majd a következő években, - mint fenntartási, karbantartási költség -, évi pl. 10 e Ft. összeggel.

Az egyéni QR kódokat, - egyébként a megjelenítendő egységek által ingyen generálhatóak -, a táblán megjelenni szándékozó vállalkozások feladata. (Természetesen a közintézmények esetében ez az Önkormányzat feladat.)

Miután tudomásunk van róla, hogy a falunkban ingatlanokkal rendelkező tulajdonos vállalkozása kifejezetten utcai táblák készítésével foglalkozik, így első körben Őt, Tar Jánost szólítottuk meg.

Szóbeli kérésünkre a mellékletben csatolt árajánlatot kaptuk a cég "kapcsolttartójától".

Miután volt az ajánlattal kapcsolatos bizonyos értelmezési bizonytalanságunk, visszakérdeztünk, amire az alábbi választ kaptuk;

*"a korábbi ajánlatban részletezett kivitelű tartószerkezet+tábla ára 180.000 Ft+Áfa/db, kiszállítással, grafikai munkával,  
a szintén ott leírt paraméterekkel a molinó ára pedig 30.000 Ft+Áfa/db, tartóoszlopok nélkül.  
  
Azaz amennyiben 1 db táblát tartószerkezettel és 3 db molinót tartóoszlopok nélkül rendeltek tőlünk, akkor az összesített ár  
270.000 Ft+Áfa lenne leszállítva, de ki nem betonozva, stb.".*

**4. Határozati javaslat**

1. Balatonberény Község Önkormányzatának képviselő-testülete *a projekt megvalósítását támogatja.*
2. *Az információs tábla és molinok beszerzése kapcsán az önkormányzatot terhelő kiadásokat a 2025. évi költségvetésének általános tartaléka terhére biztosítja.*
3. *A képviselő-testület felkéri a Polgármestert, hogy a megvalósításhoz szükséges operatív teendőket az előkészítők bevonásával kezdje meg.*

*Határidő: értelemszerűen*

*Felelős: Druskoczi Tünde polgármester, dr. Várszegi József és Király Szabolcs képviselők*

Balatonberény, 2025. 05. 23.

Druskoczi Tünde sk.

polgármester

Melléklet;

