**ELŐTERJESZTÉS**



**Balatonberény Község Önkormányzatának**

**2025. május 30-i**

**nyilvános képviselő-testületi *ülésére***

**TÁRGY: GYERMEKVÉDELMI TÖRVÉNYBŐL EREDŐ FELADATOK VÉGREHAJTÁSÁNAK ÉRTÉKELÉSE**

**Előterjesztő : Takácsné dr. Simán Zsuzsanna jegyző**

**Készítette: *Galambosi Krisztina igazgatási főtanácsos***

***Előterjesztő: Takácsné dr. Simán Zsuzsanna jegyző***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2 rendes*** */ rendkívüli*

***A határozat elfogadásához szükséges többség típusa:******egyszerű*** */ minősített*

***A szavazás módja:******nyílt*** */ titkos*

**Készült:** Balatonberény Község Önkormányzat Képviselő-testületének 2025. május 30-ai nyilvános testületi ülésére

**Tárgy:** Gyermekvédelmi törvényből eredő feladatok végrehajtásának értékelése

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. tv. 94. - 96. §-ai értelmében:

A települési önkormányzat és az állam fenntartói feladatainak ellátására a Kormány rendeletében kijelölt szerv a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít. Az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve az állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.

A gyermekjóléti és gyermekvédelmi feladatok ellátásáról szóló értékelés elkészítéséhez szükséges tartalmi követelményeket a gyámhatóságokról és a gyámügyi eljárásról szóló 149/1997.(IX.10.) Kormányrendelet 10. számú melléklete határozza meg.

# A települési önkormányzat által készítendő átfogó értékelés tartalmi követelményeit figyelembe véve az értékelést elkészítettem.

Kérem, hogy az előterjesztésben foglaltakat szíveskedjenek elfogadni.

Balatonberény, 2025. május 15.

Takácsné dr. Simán Zsuzsanna

jegyző

**Döntési javaslat:**

**Balatonberény Község Önkormányzat Képviselő-testületének**

**…/2025.(…) határozata**

**a gyermekvédelmi törvényből eredő feladatok végrehajtásának értékeléséről**

Balatonberény Község Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény szerinti gyermekjóléti és gyermekvédelmi feladatok ellátásáról szóló előterjesztést megtárgyalta és értékelte.

Balatonberény Község Önkormányzat Képviselő-testülete az előterjesztésben foglaltakat elfogadja és a Család- és Gyermekjóléti Szolgálat beszámolóját és tevékenységét jónak értékeli.

**Határidő:** 2025. május 31.

**Felelős:** Takácsné dr. Simán Zsuzsanna jegyző

#### GYERMEKJÓLÉTI ÉS GYERMEKVÉDELMI FELADATOK ellátásáról

**átfogó értékelés**

**BALATONBERÉNY**

**2024. ÉV**

**1. A település demográfiai mutatói, különös tekintettel a 0-18 éves korosztály adataira**

**Állandó lakosok száma 2024.12.31. (fő)**

|  |  |  |  |  |  |  |
| --- | --- | --- | --- | --- | --- | --- |
| település | állandó lakosok száma | ebből nő | ebből férfi | 0-18 éves | ebből nő | ebből férfi |
| Balatonberény | **1309** | 671 | 638 | **159** | 79 | 80 |

2024. december 31-ei állapot szerint az állandó lakosok száma 1309 fő volt, ebből a nők száma: 671 fő, százalékos arányban 51 %, a férfiak száma: 638 fő, százalékos arányban 49 %.

A 0-18 évesek száma 159 fő, ebből a nők száma 79 fő, a férfiaké pedig 80 fő. A 0-18 évesek a lakosság 12,14 %-át teszik ki.

A 0-3 éves korosztály létszáma 35 fő, ebből a nők száma: 18 fő, a férfiak száma: 17 fő.

A 4-14 éves korosztály létszáma 91 fő, ebből a nők száma: 41 fő, a férfiak száma: 50 fő.

A 15-18 éves korosztály létszáma 33 fő, ebből a nők száma: 20 fő, a férfiak száma: 13 fő.

**2. Az önkormányzat által nyújtott pénzbeli, természetbeni ellátások biztosítása**

**- A rendszeres gyermekvédelmi kedvezményben részesülők száma, kérelmezőkre vonatkozó**

**általánosítható adatok, elutasítások száma, főbb okai, önkormányzatot terhelő kiadás nagysága:**

Az Önkormányzat gyermekjóléti és gyermekvédelmi feladatait alapvetően a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet, valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet szabályozza.

A gyermekek védelméről és a gyámügyi igazgatásról szóló 1997. évi XXXI. törvény értelmében:

A gyermekek védelme a gyermek családban történő nevelkedésének elősegítésére, veszélyeztetettségének megelőzésére és megszüntetésére, valamint a szülői vagy más hozzátartozói gondoskodásból kikerülő gyermek helyettesítő védelmének biztosítására irányuló tevékenység.

A gyermekek védelmét pénzbeli, természetbeni és személyes gondoskodást nyújtó gyermekjóléti alapellátások, illetve gyermekvédelmi szakellátások, valamint e törvényben meghatározott hatósági intézkedések biztosítják.

2024. évben: Balatonberényben 11 fő részesült rendszeres gyermekvédelmi kedvezményben.

|  |  |
| --- | --- |
| Balatonberény | |
| 2024. december 31-én hátrányos helyzetű gyermekek száma HH (fő) | 1 |
| 2024. december 31-én halmozottan hátrányos helyzetű gyermekek száma HHH (fő) | 0 |

**A kérelmezőkre vonatkozó általánosítható adatok**: a kedvezményben részesült családokra jellemző, hogy a szülő/szülők nagycsaládosok vagy egyedülálló szülőként nevelik gyermeküket/gyermekeiket.

**Elutasítások száma, főbb okai:** nem volt.

**Egyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok:**

Balatonberény Község Önkormányzat Képviselő-testületének 19/2022.(X.26.) önkormányzati rendelete a települési támogatásokról, a személyes gondoskodást nyújtó szociális és gyermekjóléti ellátásokról az alábbiak szerint rendelkezik:

Balatonberény Község Önkormányzata az alábbi pénzbeli és természetbeni szociális ellátásokat, valamint személyes gondoskodást nyújtó szociális- és gyermekjóléti szolgáltatásokat nyújtja:

**a) Pénzbeli és természetbeni szociális ellátások:**

aa) rendkívüli települési támogatás

ab) szociális célú tűzifa juttatás

ac) lakásfenntartási költségekhez nyújtott települési támogatás

ad) gyógyszertámogatás

ae) temetési támogatás

af) köztemetés

ag) családalapítási támogatás

ah) tanévkezdési támogatás

ai) első osztályos tanulók támogatása

aj) Bursa Hungarica ösztöndíj

ak) önkormányzati tűzifa támogatás

al) karácsonyi támogatás

**b) szociális- és gyermekjóléti szolgáltatások:**

ba) étkeztetés

bb) házi segítségnyújtás

bc) család- és gyermekjóléti szolgálat

bd) gyermekek nappali étkeztetése

be) jelzőrendszeres házi segítségnyújtás

bf) támogató szolgálat

bg) bölcsődei ellátás.

Az [(1) bekezdés](https://or.njt.hu/eli/731443/r/2022/19#SZ3@BE1) ba), bb), bc) pontjában felsorolt ellátásokat a Balatoni Szociális Társulás által fenntartott Balatonkeresztúri Alapszolgáltatási Központ (8648 Balatonkeresztúr Iskola u. 3.), az [(1) bekezdés](https://or.njt.hu/eli/731443/r/2022/19#SZ3@BE1) be), bf), bg) pontban felsorolt ellátásokat a Marcali Kistérség Többcélú Társulás által fenntartott Marcali Szociális és Egészségügyi Szolgáltató Központ (8700 Marcali Dózsa György u. 9.) (a továbbiakban: Központ) biztosítja.

Családalapítási támogatásban 5 fő részesült 100.000 Ft/fő összegben, összesen 500.000 Ft.

Bursa Hungarica felsőoktatási önkormányzati ösztöndíjban 1 fő részesült, összesen 90.000 Ft összegben.

Iskolakezdési támogatásban 31 fő általános iskolai tanuló részesült, összesen 795.000 Ft összegben és 5 fő középiskolai tanuló, összesen 125.000 Ft összegben.

Az óvodások évkezdési támogatásában 8 fő részesült, összesen 160.000 Ft összegben.

A rendszeres gyermekvédelmi kedvezménynél évi kétszeri pénzbeli támogatás nyújtható. A rendszeres gyermekvédelmi kedvezmény kifizetésére fordított összeg 2024. évben: 139.000 Ft.

**Gyermekétkeztetés megoldásának módjai, kedvezményben részesülőkre vonatkozó statisztikai adatok.**

2024. évben szünidei gyermekétkeztetésben az általános iskolások esetében:

* a tavaszi szünetben: 5 munkanapon keresztül 1 fő,
* a nyári szünetben: 49 munkanapon keresztül 1 fő,
* az őszi szünetben: 4 munkanapon keresztül 1 fő,
* a téli szünetben: 7 munkanapon keresztül 1 fő részesült.

**3.****Az önkormányzat által biztosított személyes gondoskodást nyújtó ellátások bemutatása**

**- Gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai),**

**A gyermekjóléti szolgálat adatai:**

Az Intézmény neve: Balatonkeresztúri Alapszolgáltatási Központ

Székhelye: 8648 Balatonkeresztúr, Iskola u. 3.

Fenntartó neve, székhelye: Balatoni Szociális Társulás

8648 Balatonkeresztúr, Ady E. u. 52.

Működésének kezdő időpontja: 2005. július 01.

Gesztor település: Balatonkeresztúr.

#### 

#### 2024. évben a gyermekjóléti feladatok ellátása az alábbiak szerint történt:

#### Két főállású családsegítő alkalmazásával, 8 órás munkakörben.

#### − Juhász Péter József, családsegítő: teológus végzettség (szakirányú szakképesítés megszerzése folyamatban: családkonzulens/családterapeuta).

#### körzet: Balatonkeresztúr, Balatonmáriafürdő, Balatonberény településeken. 2024. július 1. napjától helyettesítés keretében Szőkedencs településen is ellátja a feladatokat.

#### − Harmat Bernadett, családsegítő: felsőfokú szociális végzettség.

#### körzet: Balatonszentgyörgy, Hollád, Tikos, Szegerdő, Főnyed településeken. 2024. július 1. napjától helyettesítés keretében Vörs településen is ellátja a feladatokat, egyben megbízott intézményvezető helyettesként is tevékenykedik.

#### Egy részmunkaidős családsegítő alkalmazásával, 4 órás/osztott munkakörben, 2024. június 30-ig − Petri Ágnes, családsegítő: felsőfokú szociális végezettség, Vörs és Szőkedencs településeken 2024. június 30. napjáig látta el a családsegítői feladatokat, ezt követően fentiek szerint helyettesítéssel megoldott a két településen való feladatellátás. (Petri Ágnes kérelmezte a „Nők 40 év jogosultsági idővel rendelkezése” okán a közalkalmazotti munkaviszonya 2024. december 15. napjával, felmentéssel történő megszüntetését.)

Az ellátottak köre: A társult önkormányzatok közigazgatási területén lakó- vagy életvitelszerű tartózkodási hellyel rendelkező kiskorú és nagykorú személyek, családok.

#### A gyermekjóléti alapellátások célja:

A gyermekek védelméről és a gyámügyi igazgatásról szóló 1997. évi XXXI. törvény értelmében:

Az alapellátásnak hozzá kell járulnia a gyermek testi, értelmi, érzelmi és erkölcsi fejlődésének, jólétének, a családban történő nevelésének elősegítéséhez, a veszélyeztetettség megelőzéséhez és a kialakult veszélyeztetettség megszüntetéséhez, valamint a gyermek családjából történő kiemelésének a megelőzéséhez.

Az alapellátás hozzájárul a gyermek hátrányos és halmozottan hátrányos helyzetének feltárásához, és a gyermek szocializációs hátrányának csökkentésével annak leküzdéséhez.

Az alapellátás keretében nyújtott személyes gondoskodást - lehetőség szerint - a jogosult lakóhelyéhez, tartózkodási helyéhez legközelebb eső ellátást nyújtó személynél vagy intézményben kell biztosítani.

**Gyermekjóléti szolgáltatások:**

**Gyermekjóléti szolgáltatás keretében biztosítjuk:**

* a gyermek testi, lelki egészségének, családban történő nevelkedésének elősegítését,
* a gyermek veszélyeztetettségének megelőzését,
* a kialakult veszélyeztetettség megszűntetését,
* a szociális segítőmunkát,
* az ellátásokhoz, szolgáltatásokhoz való hozzájutás elősegítését,
* a családban jelentkező nevelési problémák és hiányosságok káros hatásainak enyhítését,
* a hivatalos ügyek intézésében való közreműködést, továbbá
* tájékoztatási feladataink körében szociális- és egyéb információs adatokat gyűjtünk és továbbítjuk.

Balatonberényben, szociális segítő munkában összesen 4 gyermek gondozására került sor 2024. évben.

Saját hatáskörben összesen 7 családdal kötöttek új megállapodást szociális segítő munkára, ami 12 kiskorú gyermeket érint: Balatonberényben (2:2 család).

**A család- és gyermekjóléti szolgálat keretében biztosított szolgáltatási elemek:**

Tanácsadás, esetkezelés, megkeresés, gondozás, közösségi fejlesztés.

Egyéb szolgáltatások: adományozás (gyűjtés és osztás), rászoruló személyeket támogató operatív program, krízissegélyezés.

**A nyújtott tevékenységek:**

Információnyújtás, hivatalos ügyekben való közreműködés, segítő beszélgetés, tanácsadás, közvetítés más szolgáltatás igénybevételéhez, szociális segítőmunka, családlátogatás, esetmegbeszélés, esetkonferencia, szakmaközi megbeszélés, adományozás, krízissegélyezés, környezettanulmányok készítése felkérésre; válsághelyzetben lévő várandós anya, gyermeke felnevelését nem vállaló, válsághelyzetben lévő várandós anya, az örökbefogadó szülő tájékoztatása; szabadidős és közösségi programok szervezése, ilyen programok szervezésének kezdeményezése.

**Megtett gyámhatósági intézkedések:**

|  |  |
| --- | --- |
| 2024. év | Balatonberény |
| Védelembe vett gyermek (fő) | 0 |
| Alapellátásban gondozott (fő) | 2 |
| Pártfogói felügyelet alatt (fő) | 0 |
| Nevelésben lévő gyermek (fő) | 2 |

A gyermekek veszélyeztetettségének megszüntetése érdekében végzett munka. A hatósági ügyekkel 2016. évtől a család- és gyermekjóléti központ foglalkozik, de feladatellátásukba bevonva részt veszünk a családban jelentkező működési zavarok megszüntetésében: a központ felé hatósági intézkedés megtételét kezdeményezzük, a jelzőrendszeren keresztül figyelemmel kísérjük a védelembe vett gyermekek sorsának alakulását és támogatjuk az egyéni gondozási-nevelési terv megvalósulását, a családokat látogatjuk, segítséget nyújtunk a családoknak nevelésbe vett gyermekük mielőbbi hazagondozására.

**A gyermekek veszélyeztetettségének okai:**

A gyermekek védelméről és a gyámügyi igazgatásról szóló 1997. évi XXXI. törvény értelmében a veszélyeztetettség:olyan - a gyermek vagy más személy által tanúsított - magatartás, mulasztás vagy körülmény következtében kialakult állapot, amely a gyermek testi, értelmi, érzelmi vagy erkölcsi fejlődését gátolja vagy akadályozza.

A gyermek veszélyeztetettségének megelőzése érdekében az észlelő- és jelzőrendszer működtetése folyamatos volt. A jelzőrendszer állandó résztvevő tagjai: óvoda, iskola, rendőrség, védőnő, velük folyamatosan telefonos kapcsolatban is állunk, de a társintézményi képviselőket is minden alkalommal meghívtuk a szakmaközi megbeszéléseinkre. A jelzést adóknak, kivétel nélkül az Intézmény, 15 napon belül írásban visszajelzést küldött.

A jelzőrendszeri ülések célja: a tagok hatékony és összehangolt működtetése, tényleges együttműködése, a meglévő problémák feltárása és megszüntetése, valamint a prevenció és ismeretterjesztés. A jelzőrendszeri tagokkal esetmegbeszéléseket is folytattunk egy-egy saját hozott esetet feldolgozva. A települési jelzőrendszeri felelős hetente készít jelentést a Központ felé a beérkezett jelzésekről; valamint évente éves jelzőrendszeri intézkedési tervet, amely az aktuális évi célok meghatározását és az előző év értékelését is tartalmazza.

Szakmaközi értekezletek száma: 19 alkalom, ebből 12 alkalom személyes jelenléti módszertani szakmaközi értekezlet Marcaliban; 6 alkalom jelzőrendszeri ülés Balatonszentgyörgyi telephelyünkön és 1 alkalommal az éves települési tanácskozás volt.

A 2023. évről szóló jelzőrendszeri települési tanácskozást 2024. február 28. napján megtartottuk.

**Megtett gyámhatósági intézkedések 2024. évben:**

Védelembe vétel nem volt.

Átmeneti gondozásba sem gyermek, sem család nem került.

Bűncselekményt, szabálysértést elkövetett gyermek nem volt.

Kiskorúakkal szembeni bántalmazás ügyében jelzés nem érkezett.

Utógondozás nem volt.

Vér szerinti családgondozás: 2 édesanyánál történt.

Nevelésbe vétel nem volt.

Szociális válsághelyzetben lévő kiskorú várandós anya gondozása nem volt.

A helyettes szülői, nevelőszülői hálózat kiépítése továbbra sem valósult meg, vélhetően a potenciális jelentkezők hiánya miatt.

Örökbeadással, örökbefogadással kapcsolatos feladat nem volt.

**A gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok:**

A gyermekek napközbeni ellátásának formái - a gyermekek életkorának megfelelően -

1. **a bölcsődei ellátás:** az önkormányzat a Marcali Kistérség Többcélú Társuláson keresztül biztosította 2024. júliusáig. Nyitva tartás: hétfő-péntek 6:30-tól - 17:00-ig.

A 2023/2024. nevelési évben, Balatonberényből a Marcali Bölcsődébe nem járt egy gyermek sem.

*b)***a napközbeni gyermekfelügyelet:** nem működik.

*c)***az alternatív napközbeni ellátás:** nem működik.

A településen, a 0-3 éves gyermekek létszáma: 35 fő.

Balatonszentgyörgyön, a kétcsoportos bölcsőde 2024. nyarán kezdte meg a működését.

Balatonberényből 4 gyermek jár a Balatonszentgyörgyi Csillagszem Bölcsődébe.

**4-5.**[\*](https://net.jogtar.hu/jogszabaly?docid=99700149.kor#lbj1267idbea3)

**6.**[\*](https://net.jogtar.hu/jogszabaly?docid=99700149.kor#lbj1268idbea3)**A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.**

A Somogy Vármegyei Kormányhivatal 2024. évben, a Balatonkeresztúri Közös Önkormányzati Hivatal jegyzője gyermekvédelmi és gyámügyi hatósági tevékenységét ellenőrizte. Az ellenőrzés típusa: célellenőrzés.

Az ellenőrzés időszaka: 2023. május 1. – 2024. április 30. Az ellenőrzés módszere: iratellenőrzés, adatkérés, tájékoztatáskérés.

Az ellenőrzés összegzése a következő: A jegyzői hatáskörben hozott döntések kapcsán a tényállás kellően tisztázott, az ügyeket anyagi jogi és eljárásjogi szempontból jogszerűen és precízen intézik.

Összességében a jegyzői hatáskörű gyámhatósági ügyek intézése kiváló színvonalú.

**7. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).**

Összességében jónak értékelve a 2024. év során végezetteket elsősorban az elért eredmények szinten tartását és javítását tartjuk fontosnak. Ruhabörzék szervezését, adományosztást a nehéz helyzetben lévő családok számára. Gyermekvédelmi prevenciós előadások szervezését bűnmegelőzéssel kapcsolatban.

**8. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.**

**A bűnmegelőzési program főbb pontjainak bemutatása (amennyiben a településen készült ilyen program)**

Balatonberény község Bűnmegelőzési-Közbiztonsági koncepcióját 2009. évben fogadta el a képviselő-testület.

A Bűnmegelőzési program főbb pontjainak bemutatása:

* kimutatás a bűncselekmények időbeni alakulásáról,
* a vagyon elleni bűncselekmények tipikus elkövetési módszerei,
* a lakosság fontosabb közvetlen lehetőségei a bűnmegelőzésben,
* a bűncselekmények térbeli eloszlása,
* a bűncselekmények típus szerinti megoszlása.

**9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).**

A civilszervezetek elsősorban a szabadidős programok szervezésében és lebonyolításában vesznek részt, a települési önkormányzat és intézményei pedig az alapellátás, a szakellátás, a bűnmegelőzési programok szervezésében.

**Szakmai programok**

A Balatonkeresztúri Alapszolgáltatási Központ az alábbi szakmai előadásokat szervezte a szakemberek számára:

**2024. február 28-án**, 11.00 órai kezdettel a *Családban jelentkező egyéb veszélyeztető tényezők (egészségügyi problémák, kiskorú szülő, mentális-pszichés nehézségek)*. Előadó: Lakos Diána védőnő.

**2024. október 10-én**, 14.00 órai kezdettel *Veszélyeztető körülmények a családban: szülői elhanyagolás (egészségügyi-, érzelmi elhanyagolás, felügyeletnélküliség, veszélyeztető magatartás, lemondás a gyermekről)*. Előadó: Horváth Balázs szakpszichológus.

**2024. november 7-én**, 13.00 órai kezdettel *Veszélyeztető körülmények a családban: gyermekbántalmazás: fizikai-, érzelmi-, szexuális bántalmazás, magzat-, újszülött károsítása, kényszerítés koldulásra, prostitúcióra, gyermekmunka, rendszer-abúzus.* Előadó: Kitanics Zsuzsanna áldozatvédelmi referens.

**2024. december 5-én**, 14.00 órai kezdettel a *Veszélyeztető körülmények. Mihez van joga a gyereknek? Válás, bántalmazás esetén, hogy lehet őt megvédeni, ki kezdeményezheti az ügymenetet? Ki védi meg a gyermeknevelőt? Ki védi meg a családsegítőt? Milyen jogai vannak a gyermekjóléti szolgálatnak?* Előadó: Dr. Berdár Valéria gyermekjogi képviselő.

**Szabadidős programok**

**2024. március 23.: Húsvéti készülődés**

A program keretében a gyerekek rengeteg gyönyörű tojást és kézműves terméket alkottak. Az Ügyes Kezek Szakkör tagjainak köszönhetően pedig mindenki elkészíthette saját kis fonott kalácsát. Ezt követően egy kellemes családi mozival, a *Nyúl Péter* című filmmel várták az érdeklődőket.

**2024. április 25.:** **Ringóka**

Mondókás, ölbeli játékos, dalos, ritmusos, mozgásos foglalkozás 6 hónapos kortól az óvoda kezdetéig Babáknak és Anyáiknak. Helyszín: Művelődési Ház Balatonberény.

**2024. június 2.: Palacsinta Party**

A rendezvényen a kicsik és nagyok is találhattak kedvükre való programot, hiszen légvárakkal, kosaras körhintával, íjászattal, különböző ügyességi játékokkal, valamint kézműves foglalkozásokkal, arcfestéssel és csillámtetkóval is várták őket. A helyszínen megjelent valódi rendőr- és tűzoltóautók is nagy sikert arattak, a gyerekek beülhettek a járművekbe és kipróbálhatták a szirénákat. Az ÜSTökös Családi Kompánia pedig játékos műsorral szórakoztatta, majd meg is táncoltatta a közönséget. Az Ügyes Kezek tagjai finom palacsintákkal és házi szörpökkel készültek a rendezvényre, továbbá a gyerekeknek vattacukorral is kedveskedtek.

**2024. június 27.: T-Faktor -** aSzülők Háza Közhasznú Alapítvány Tehetséggondozó Estje. Helyszín: Balatonberény Művelődési Ház.

**2024. július 6.:** **Mesefesztivál**

*Lúdas Matyi* interaktív mesejáték az Imre Sándor Szeretetszínház előadásában. TársasBázis és „hasznos tárgyak” a Marcali Művelődési és Szabadidő Központ Mozgó Kultúrházi programja. *Napfény – és Árny* *játék* Gesztesi Katalinnal. Programok: mászófal, légvár, csillámtetkó, arcfestés, kézműves foglalkozások, mézeskalács díszítés – Marikával, a csodálatos mézesbábossal.

**2024. július 31. és augusztus 7.: Színházi előadások**

Az Imre Sándor Szeretetszínház és Színműhely előadásában július 31-én az *Óz, a nagy varázsló*, augusztus 7-én pedig *Ludas Matyi* története elevenedett meg a Művelődési Ház színpadán.

**2024. október 31.: tökfaragás kicsiknek és nagyoknak**

Tökfaragás, fáklyás felvonulás, Halloween party, arcfestés.

**2024. november 8.: Kiskondás Együttes koncertje**

A Könyvtárellátó Szolgáltató Rendszer támogatásának köszönhetően idén is ellátogatott Balatonberénybe a Kiskondás Együttes. Az óvodás és iskolás gyermekek nagy örömmel fogadták a népzenén alapuló, interaktív műsort. Szervezők: óvoda és Szülői Munkaközösség.

**2024. december 01.: Adventi készülődés**

Advent első vasárnapján kézműves foglalkozásokkal várta az érdeklődőket a balatonberényi Művelődési Ház. A mézeskalácsok díszítése, illetve az ünnepi díszek készítése közben a Balatonberényi Nyugdíjas Egyesület Dalkörének, valamint a német ajkú polgáraink kórusának előadásában hangzottak el szebbnél szebb karácsonyi dalok, majd a közösségi délután résztvevői feldíszítették a település karácsonyfáját a Kossuth téren.

**Bűnmegelőzési programok**

**2024. május 11-12.:** *„Biztonságban a Balatonon”* a fürdőzés és vízi jármű használat szabályai. Vízből mentési ismeretek, a Balatoni Vízipolgárőr Egyesület és a Keszthelyi Vízimentők közreműködésével.

14.00 órától: *„Kerékpárral ügyesen”* a Marcali Rendőrkapitányság Közlekedésrendészeti és Balesetmegelőzési Főosztályának a közreműködésével.

**2024. július 6.:** 14.00-16.00 óra között Kerékpáros ügyességi verseny, balesetmegelőzés, KRESZ totó a Marcali Rendőrkapitányság, Közlekedésrendészeti és Balesetmegelőzési Főosztálya szervezésében.

**Az értékelést összeállította:**

Takácsné dr. Simán Zsuzsanna sk.

jegyző