**Balatonberény Község Önkormányzata Képviselő-testületének .../.... (...) önkormányzati rendelete**

**az Önkormányzat 2024. évi zárszámadásáról**

[1] A rendelet célja az államháztartásról szóló 2011. évi CXCV. törvény 91. §-nak történő megfelelés, miszerint a helyi önkormányzatnak a vagyonról és a költségvetés végrehajtásáról a számviteli jogszabályok szerinti éves költségvetési beszámolót, majd ezek alapján az elfogadott költségvetéssel összehasonlítható módon, zárszámadást kell készíteni, melynek során valamennyi bevételről és kiadásról el kell számolni.

[2] Balatonberény Község Önkormányzatának Képviselő-testülete az Alaptörvény 32. cikk. (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a 2024. évi zárszámadásáról és maradvány elszámolásról a következőket rendeli el:

**1. A rendelet hatálya**

**1. §**

A rendelet hatálya Balatonberény Község Önkormányzatának Képviselő-testületére, bizottságaira és az Önkormányzat intézményeire terjed ki.

**2. §**

Az önkormányzat és költségvetési szervei külön-külön alkotnak egy-egy alcímet, az önkormányzat költségvetése képezi az önálló címet.

**3. §**

A címrendet ezen rendelet 1. melléklete tartalmazza.

**2. Az Önkormányzat 2024. évi költségvetésének teljesítése**

**4. §**

Az Önkormányzat 2024. évi költségvetése teljesítésének

*a)* kiadási főösszegét 449 329 308 Ft-ban,

*b)* bevételi főösszegét 547 880 416 Ft-ban,

*c)* maradványát 98 551 108 Ft-ban állapítja meg.

**3. A költségvetési bevétel**

**5. §**

Az Önkormányzat 2024. évi teljesített költségvetési bevételeinek forrásonkénti, illetve működési és felhalmozási cél szerinti részletezését a 2. melléklet, 3. melléklet szerint hagyja jóvá.

**4. A költségvetési kiadások**

**6. §**

Az Önkormányzat teljesített - továbbá eredeti, illetve módosított előirányzat szerinti - működési, fenntartási, kiadási előirányzatait a következők szerint hagyja jóvá:

*a)* működési kiadásokat 264 626 013 Ft-tal, melyből:

*aa)* személyi jellegű kiadások 37 212 200 Ft

*ab)* munkaadókat terhelő járulékok 4 868 833 Ft

*ac)* dologi jellegű kiadások 61 698 627 Ft

*ad)* ellátottak pénzbeli juttatásai 6 719 910 Ft

*ae)* támogatás értékű működési kiadás 47 080 443 Ft

*af)* működési célú pénzeszköz átadás ÁHT-n kívülre 103 725 945 Ft

*ag)* működési célú kölcsön nyújtás 0 Ft

*ah)* állami támogatás visszafizetés 393 800 Ft

*ai)* állami támogatás megelőlegezés visszafizetés 1 856 324 Ft

*aj)* működési célú hitel visszafizetés 0 Ft

*ak)* szolidaritási hozzájárulás fizetés 1 069 931 Ft.

*b)* Az önkormányzat működési kiadásait a 2. melléklet szerint hagyja jóvá.

**7. §**

(1) Az önkormányzat felújítási és felhalmozási kiadásait összesen 184 703 295 Ft -ban hagyja jóvá.

(2) A felújítási és felhalmozási kiadásokból:

*a)* a beruházásokat 5 545 941 Ft-tal

*b)* felújításokat 69 987 821 Ft-tal

*c)* támogatás értékű felhalmozási kiadást 0 Ft-tal

*d)* felhalmozási célú pénz átadást ÁHT-n kívülre 0 Ft-tal

*e)* felhalmozási célú kölcsön nyújtást 0 Ft-tal

*f)* pénzügyi részesedést 0 Ft-tal

*g)* egyéb felhalmozási kiadást 109 169 533 Ft-tal hagyja jóvá.

(3) Az önkormányzat felhalmozási és felújítási kiadásait a 3. melléklet, a felhalmozási felújítási kiadásokat célonként a 8. melléklet szerint állapítja meg.

**8. §**

Az önkormányzatnak több éves kihatással járó feladata nincs.

**5. Költségvetési kiadások és bevételek**

**9. §**

A teljesített működési és felhalmozási célú bevételi és kiadási előirányzatokat tájékoztató jelleggel, mérlegszerűen a 2. melléklet, 3. melléklet, 4. melléklet, 5. melléklet, 6. melléklet, 7. melléklet és 9. melléklet tartalmazza.

**10. §**

Az önkormányzat költségvetés szerint teljesített összes bevételeit és kiadásait - működési, felhalmozási tételek, valamint külön tételben a hitelek, értékpapírok, pénzforgalom nélküli bevételek, kölcsönök, kiegyenlítő, függő, átfutó bevételek, továbbá a hitelek, értékpapírok, pénzforgalom nélküli kiadások, kölcsönök, kiegyenlítő, függő, átfutó kiadások szerint részletezve - tájékoztató jelleggel- a 3. melléklet, 4. melléklet és 14. melléklet tartalmazza.

**11. §**

Az önkormányzat 2024. évi kiegészítő, egyéb kötött felhasználású, általános, köznevelési és szociális feladatokhoz kapcsolódó támogatások elszámolását a 17. melléklet, a 2024. évi költségvetési évet követő három évét érintően a működési és fejlesztési célú bevételeket és kiadásokat a 18. melléklet, a 2024. évi előirányzat felhasználási ütemterv megvalósulását a 19. melléklet, a több éves kihatással járó feladatok előirányzatát a 20. melléklet szerint hagyja jóvá.

**6. A költségvetési létszámkeret**

**12. §**

Az önkormányzat - teljesített átlagos statisztikai – létszámát a 16. melléklet szerint 5 főben hagyja jóvá.

**7. A maradvány**

**13. §**

Az önkormányzat 2024. évi gazdálkodása során keletkezett, jogszabályok szerint felülvizsgált maradványát 98 551 108 Ft-ban hagyja jóvá a 13. melléklet szerint.

**8. Önkormányzat vagyona**

**14. §**

(1) Az önkormányzat 2024. december 31-ei állapot szerinti mérleg eszköz-forrás összegét 2 836 989 121 Ft-ban állapítja meg a 10. melléklet szerinti mérlegadatok alapján.

(2) Az önkormányzat 2024. december 31-i vagyonkimutatását törzsvagyon és törzsvagyonon kívüli egyéb vagyon megbontásban a 12. melléklet szerint hagyja jóvá.

**9. Közvetett támogatások**

**15. §**

A közvetett támogatásokat azok jellege, mértéke, összege, illetve kedvezményezettje szerinti részletességgel a 15. melléklet szerint hagyja jóvá.

**10. Hitelállomány**

**16. §**

Az önkormányzatnak hitelállománya nincs, melyet a 11. melléklet mutat.

**11. Szervezetek támogatása**

**17. §**

Az önkormányzat által támogatott egyesületek, szervezetek, alapítványok számára számadási kötelezettséggel adott támogatásokról a támogatottak elszámoltak, és azt a 7. melléklet szerint jóváhagyja.

**12. Záró rendelkezések**

**18. §**

Ez a rendelet a kihirdetését követő napon lép hatályba.

Druskoczi Tünde Takácsné dr. Simán Zsuzsanna

polgármester jegyző

Kihirdetve: 2025……………………………..

Takácsné dr. Simán Zsuzsanna

jegyző

Végső előterjesztői indokolás

Az államháztartásról szóló 2011. évi CXCV. törvény 91. §-a értelmében a helyi önkormányzatnak a vagyonról és a költségvetés végrehajtásáról a számviteli jogszabályok szerinti éves költségvetési beszámolót, majd ezek alapján az elfogadott költségvetéssel összehasonlítható módon, zárszámadást kell készíteni, melynek során valamennyi bevételről és kiadásról el kell számolni.

A jegyző által elkészített zárszámadási rendelettervezetet a polgármester terjeszti a képviselő-testület elé. A képviselő-testület a zárszámadásról rendeletet alkot.

A zárszámadási rendelet a törvényi előírásoknak megfelelően - a jóváhagyott költségvetés szerinti szerkezetben - tartalmazza Balatonberény Község Önkormányzatának 2024. évi költségvetéséről szóló önkormányzati rendelete végrehajtásának adatait.

A jogalkotásról szóló 2010. évi CXXX. törvény 17. § (1)-(2) bekezdése értelmében a jogszabály előkészítője az előzetes hatásvizsgálatot elvégezte. Balatonberény Község Önkormányzata 2024. évi költségvetése végrehajtásáról szóló rendeletnek nincs sem közvetett, sem közvetlen adminisztratív, társadalmi, gazdasági, környezeti és egészségi hatása, mert a zárszámadási rendelet a 2024. évi költségvetés végrehajtásáról, a bevételek és kiadások alakulásáról közölt tényadatokat.

A személyi, szervezeti, tárgyi, pénzügyi feltételek jelen rendelet alkalmazásában nem értelmezhetők, mivel az egy lezárt időszak gazdálkodásának tényadatait mutatja be, a jövő időszakra vonatkozó kötelezettséget, elvégzendő feladatot nem tartalmaz.