**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. május 30-i**

**nyilvános ülésére**

**TÁRGY: Balatonberény Község Önkormányzata honlapjával kapcsolatos admin feladatok ellátásának felülvizsgálata**

**Előterjesztő : Druskoczi Tünde polgármester**

**Készítette: *Druskoczi Tünde polgármester***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2 rendes*** */ rendkívüli*

***A határozat elfogadásához szükséges többség típusa:******egyszerű*** */ minősített*

***A szavazás módja: nyílt*** */ titkos*

Tisztelt Képviselő-testület!

Balatonberény Község Önkormányzatának hivatalos weboldala a [www.balatonbereny.hu](http://www.balatonbereny.hu) honlap. A honlap szerkesztését a 12/2020. (I.30.) számú képviselő-testületi határozat alapján kötött I/1105-3/2020. ikt. számú megbízási szerződés szerint Toronyi Zsolt egyéni vállalkozó végzi. A megbízási szerződés 2019. december 1. napjától 2020. február 29. napjáig határozott időre került megkötésre 40.000 Ft/hó díjjal, amely szerződés azonos feltételekkel meghosszabbításra került 2020. december 31. napjáig, majd 2021. március 31. napjáig.

A 40/2021. (III.30.) sz. polgármesteri határozat alapján a megbízási szerződés 2021. április 1. napjától kezdődően határozatlan időtartamra került módosításra, valamint kiegészült egy új, 11. ponttal, miszerint „*bármely fél a másik félhez intézett egyoldalú írásos nyilatkozatával jogosult a szerződést 30 napos felmondási idő mellett rendes felmondással megszüntetni*.”

A 2025. április 25-i nyilvános ülésen a képviselő-testület felkérte a polgármestert a www.balatonbereny.hu honlappal kapcsolatos feladatellátási szerződés felülvizsgálatára.

A szerződés felülvizsgálata keretében 2025. május 7-én írásban kerestük meg a vállalkozót és kértük, hogy számoljon be az általa végzett honlap szerkesztői feladatokról.

A beszámolót a vállalkozó nem küldte meg, azonban a szerződését írásban felmondta 2025. május 22. nappal, valamint kérte a 30 napos felmondási időtől való eltekintést. Egyidejűleg a honlap szerkesztéssel, üzemeltetéssel kapcsolatos feladatok ellátásához szükséges dokumentumokat (pl: felhasználó név, jelszó stb.) az önkormányzat részére átadta.

Fentiek alapján a honlap admin feladatainak ellátását a jövőben új vállalkozó bevonásával kell megszerveznünk.

Javaslom ezért Toronyi Zsolt felmondásának tudomásul vételét és a szerkesztői feladatok ellátására nyilvános pályázati felhívás közzétételét.

A honlapra kerülő anyagok, dokumentumok rendszeres feltöltésével kapcsolatos feladatok és felelősök részletes szabályait a képviselő-testület által másik napirend kapcsán tárgyalt kommunikációs szabályzat fogja tartalmazni.

**Döntési javaslat:**

**Balatonberény Község Önkormányzata Képviselő-testületének ../2025.(V.30.) határozata az önkormányzat hivatalos weblapja szerkesztőjére irányuló eljárás megindításáról**

1. Balatonberény Község Önkormányzatának Képviselő-testülete az előterjesztésben foglaltakat megtárgyalta és tudomásul vette a Toronyi Zsolt egyéni vállalkozóval megkötött megbízási szerződés 2025. május 22. napjával való megszűnését.
2. Balatonberény Község Önkormányzatának Képviselő-testülete a honlap admin feladatainak ellátására nyilvános pályázatot tesz közzé. Felkéri a polgármestert a pályázati felhívás elkészítésére és közzétételére.

Határidő: azonnal

Felelős: Druskoczi Tünde polgármester

Druskoczi Tünde sk.

polgármester