**E L Ő T E R J E S Z T É S**



Előterjesztés

Balatonberény Község Önkormányzat Képviselő-testületének

2025. május 30-i

nyilvános ülésére

**TÁRGY: Balatonberény község vízkárelhárítási tervének felülvizsgálata**

**Előterjesztő : Druskoczi Tünde polgármester**

**Készítette: *Szojkó Gábor műszaki ügyintéző***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2 rendes*** */ rendkívüli*

***A határozat elfogadásához szükséges többség típusa:******egyszerű*** */ minősített*

***A szavazás módja: nyílt*** */ titkos*

**Tisztelt Képviselő-testület!**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény végrehajtásáról rendelkező 234/2011. (XI.10.) Kormányrendelet 27. § (2) bekezdése, valamint a vizek kártételei elleni védekezés szabályairól szóló 232/1996. (XII.26.) Kormányrendelet 8. § (1) bekezdés b) és d) pontjai ismertetik a vízkárelhárítási és védelmi tervekkel kapcsolatos teendőket.

A 234/2011. (XI. 10.) Kormányrendelet értelmében a polgármestereknek szükség esetén soron kívül, egyéb esetben miden év március 31-ig felül kell vizsgálniuk a veszélyelhárítási terveket és azok mellékleteit. Az önkormányzati területeken védekezésre kötelezettek a helyi önkormányzatok, a felkészülés keretében az önkormányzatok kötelezettsége a védekezési tervek elkészítése, a meglévő tervek évenkénti felülvizsgálata. A vízkárelhárítási tervek is ebbe a körbe tartoznak.

Balatonberény település vízkárelhárítási tervének utolsó felülvizsgálata 2019-ben történt meg, azóta tervkorszerűségi vizsgálatra nem került sor.

Az önkormányzat saját költségvetési forrásból tervező bevonásával kívánja a vízkárelhárítás terv felülvizsgálatát megoldani.

Balatonberény Község Önkormányzatának Képviselő-testülete a 69/2025.(IV.25.) határozatával úgy döntött, hogy Balatonberény település vízkárelhárítási tervének felülvizsgálatára vonatkozóan – a feladat elvégzésére alkalmas 3 vízügyi szervezet/szakember megkeresésével - az egyszerű beszerzési eljárást elindítja.

A tervezési feladatra beérkezett árajánlatok alapján, annak elbírálására az alábbiakat terjesztem elő a T. Képviselő-testület részére.

A tervfelülvizsgálat előkészítéseként - a Kbt. hatálya alá nem tartozó - meghívásos ajánlatkérésre került sor Balatonberény község vízkárelhárítási terv felülvizsgálatának elvégzésére.

Az árajánlat kérelem a tervezési feladatra alkalmas 3 vízügyi szakember megkeresésével lett megküldve.

A felhívásra a vállalkozó szakemberek az alábbiak szerint nyújtották be árajánlatukat:

1. Ajánlattevő neve és címe:

Szalóczy László 7400 Kaposvár, Hajnóczy u. 13.

Az ajánlat e-mail útján érkezett, az előírt határidőn belül.

|  |  |
| --- | --- |
| **Ajánlat** | **Ajánlat** |
| **bruttó vállalkozói díj (HUF)** | 1.100.000.- Ft |

1. Ajánlattevő neve és címe:

Gorsics Gábor 7811 Szalánta, Zrínyi M. u. 43.

Az ajánlat e-mail útján érkezett, az előírt határidőn belül.

|  |  |
| --- | --- |
| **Ajánlat** | **Ajánlat** |
| **bruttó vállalkozói díj (HUF)** | 1.968.500.-Ft |

1. Ajánlattevő neve és címe:

dr. Keve Gábor 6500 Baja, Puttonyos u. 18.

Az ajánlat e-mail útján érkezett, az előírt határidőn belül.

|  |  |
| --- | --- |
| **Ajánlat** | **Ajánlat** |
| **bruttó vállalkozói díj (HUF)** | 1.600.000.-Ft |

A Bíráló Bizottság a benyújtott ajánlatok áttanulmányozását követően egyhangúan megállapította, hogy valamennyi ajánlattevő az előírt határidőn belül benyújtotta ajánlatát. A Bíráló Bizottság tagjai a benyújtott ajánlatokat értékelték.

Bírálati szempont: ajánlatkérő az árajánlatokat a legalacsonyabb összegű ellenszolgáltatás szempontja alapján bírálta el.

Az értékelés alapján a Bizottság az alábbi érdemi döntési javaslatot hozza, illetve terjeszti elő.

Döntési javaslat:

**Balatonberény Község Önkormányzata Képviselő-testületének …/2025.(V.30.) határozata Balatonberény község vízkárelhárítási tervének felülvizsgálatáról**

Balatonberény Község Önkormányzat Képviselő-testülete Balatonberény község vízkárelhárítás tervének felülvizsgálatának elvégzésére indított - a Kbt. hatálya alá nem tartozó - beszerzési eljárásban beérkezett ajánlatokat megismerte, megtárgyalta a tervezésről és a tervező kiválasztásáról az alábbiak szerint dönt:

1. A rendelkezésre álló forrás figyelembevételével a beérkezett ajánlatok alapján, Balatonberény község vízkárelhárítás tervének felülvizsgálatáról, annak megrendeléséről dönt.
2. A tervezési munkának elvégzésére tervezőnek kiválasztja a legkedvezőbb ajánlatot adó és a munka elvégzésére alkalmasnak ítélt Szalóczy László egyéni vállalkozót 7400 Kaposvár, Hajnóczy u. 13.) 1.100.000.- Ft összeggel, továbbá a tervezési munka elvégzésére a szerződéskötést követő 60. nap teljesítési határidő megadásával.
3. A képviselő-testület a tervezői díjat a 2025. évi költségvetésének tartaléka terhére biztosítja.
4. A képviselő-testület felhatalmazza a polgármestert a tervezői szerződés megkötésére.

Határidő: értelemszerűen.

Felelős: Druskoczi Tünde polgármester

Druskoczi Tünde sk. polgármester