**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. május 30-i**

**nyilvános ülésére**

**TÁRGY: Balatonberény Község Önkormányzata számítástechnikai rendszerének karbantartására, javítására irányuló eljárás indítása**

**Előterjesztő : Druskoczi Tünde polgármester**

**Készítette: *Druskoczi Tünde polgármester***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2 rendes*** */ rendkívüli*

***A határozat elfogadásához szükséges többség típusa:******egyszerű*** */ minősített*

***A szavazás módja: nyílt*** */ titkos*

Tisztelt Képviselő-testület!

Balatonberény Község Önkormányzata jelenleg nem rendelkezik megbízási szerződéssel az önkormányzat, a Művelődési Ház és Könyvtár, valamint az önkormányzat által a képviselők használatába adott hordozható számítógépek, szoftverek, számítógépes hálózatok felügyeletére, karbantartására, javítására.

Az elektronikus információs rendszerek védelmével kapcsolatos feladatok ellátására a Balatonkeresztúri Közös Önkormányzati Hivatal rendelkezik rendszergazdai szerződéssel, amely a balatonberényi kirendeltségre is kiterjed.

A képviselő-testület a 2022. augusztus 18-án megtartott rendkívüli nyilvános ülésén javasolta a fenti feladatok ellátására vonatkozóan megbízási szerződés megkötését Toronyi Zsolt egyéni vállalkozóval, aki addig eseti szóbeli megbízás alapján, ingyenesen végezte a rendszergazdai feladatok ellátását.

A határozatlan időtartamra szóló megbízási szerződés tervezetét a képviselő-testület 2022. szeptember 13-i nyilvános rendkívüli ülésén megtárgyalta és felhatalmazta a polgármestert az önkormányzat számítástechnikai rendszerének karbantartására, javítására vonatkozó szerződés aláírására Toronyi Zsolt egyéni vállalkozóval. (ld.: melléklet)

A szerződést a vállalkozó nem írta alá, indoklást nem közölt, ugyanakkor szükség esetén továbbra is ellátta a felmerült hibák javítását, díjazás nélkül.

A 2025. április 25-i nyilvános ülésen a képviselő-testület felkérte a polgármestert a rendszergazdai feladatellátási szerződés felülvizsgálatára, valamint annak sürgős, a jogszabályoknak megfelelő rendbe tételére, valamint az önkormányzati dolgozók által használt informatikai eszközök állapotának felmérésére (hardver, szoftver), és ötéves fejlesztési terv készítésére.

A szerződés felülvizsgálata keretében 2025. május 7-én írásban kerestük meg a vállalkozót és kértük, hogy számoljon be az általa végzett rendszergazdai feladatokról (mióta látja el az önkormányzat rendszergazdai feladatait, milyen szerződés alapján és milyen díjazás ellenében, pontosan és tételesen milyen rendszergazdai feladatokat lát el, valamint kértünk egy kimutatást az önkormányzat tulajdonában lévő gépekről és szoftverekről, javaslatokat az esetleges fejlesztésekre, javításokra, cserékre, új eszközök vásárlására, beleértve a programokat is).

A beszámolót a vállalkozó nem küldte meg, a „szóbeli szerződését” írásban 2025. május 22. napjával felmondta és átadta a hozzáférési kulcsokat, jelszavakat.

Fentiek alapján szükséges új rendszergazda megbízása, erre vonatkozóan egy nyílt pályázati felhívás közzététele.

**Döntési javaslat:**

**Balatonberény Község Önkormányzata Képviselő-testületének ../2025.(V.30.) határozata az önkormányzat számítástechnikai rendszerének karbantartására, javítására irányuló eljárás indításáról**

1. Balatonberény Község Önkormányzatának Képviselő-testülete az előterjesztésben foglaltakat megtárgyalta és tudomásul veszi Toronyi Zsolt egyéni vállalkozó felmondását.
2. Felkéri a polgármestert, hogy az önkormányzat számítástechnikai rendszerének karbantartására, javítására irányuló pályázati felhívás elkészítésére és közzétételére.

Határidő: azonnal

Felelős: Druskoczi Tünde polgármester

Druskoczi Tünde sk.

polgármester