**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. május 30-i**

**nyilvános ülésére**

**TÁRGY: Balatonberényi Településüzemeltetési és Fejlesztési Közhasznú Nonprofit Kft. 2024. évi zárszámadása**

**Előterjesztő : Véghelyi Róbert ügyvezető**

**Készítette: Véghelyi Róbert ügyvezető**

Tisztelt Képviselő-testület!

Azt a feladatot kaptam, hogy beszámoljak a Tisztelt Képviselő-testületnek a 2024. évi pénzügyi évről, valamint a 2025. évi nyári szezonra való felkészülésről. A Kft. Felügyelő bizottsága a 2025.05.19-én tartott bizottsági ülésén a 2/2025.(V.19.) számú határozatában elfogadta a beszámolómat.

**A Kft. 2024. évi pénzügyi beszámolója és közhasznúsági jelentése**

**2024-es pénzügyi évről**:

* Községi strand bevétel: bruttó 52.065.220,-Ft bevétel +32,9 %/ kb.: 30.400,- EFt kiadás +23%
* Ifjúsági tábor bevétel: bruttó 12.688.496,-Ft bevétel +18,3% kb.: 7.685,- EFt kiadás +51%
* Fűnyírás bevétel: nettó 1.342.668,-Ft + 32%
* Területrendezés: nettó 954.091,-Ft +26%
* Temető: nettó 1.266.400,-Ft -43%
* Lakás bérbeadás (ÁFA mentes): 2.357.935,-Ft +2%
* Garázs bérbeadás: nettó 120.480,-Ft +40%
* Üzletek bérbeadása: nettó 7.564.533,-Ft +28%

**A fontosabb beszállítók kiszámlázott tételei.:**

Könyvelési díj: 3.472.561,-Ft + 4,5%

Személy jellegű ráfordítás (bérek, járulékok): 92.205 E Ft +8,4% (7.1 millió forint)

Benzin, gázolaj: 5.120.339,-Ft -24% (nem vittünk át készletet a 2025. évre)

Olajok: 660.321,-Ft + 15%

Virágok: kb. 1.521.316,-Ft nem változott lényegében

Kátyúzás: 1.202.265,-Ft +70% (Botond utcai szélesítés miatt)

Tisztítószerek, szemetes zsákok: kb. 1.426.625,-Ft -20%

Vízi mentők: 4.215.892,-Ft +6,3%

Munkaruha: kb. 1.109.180,-Ft -10%

A havi szintű önkormányzati támogatást mind a 12 hónapra vonatkozóan igénybe vettük, ez összesen 90 millió forint volt. Ennek egy részéből kisebb tartalékot képeztünk év végén a jövő évben várható kiadások növekedése miatt, másrészről pedig fejlesztéseket végeztünk. Vettünk egy új fűnyírótraktort, korszerűsítettük a 2-es pénzár bejáratát és tavasszal újrafestetjük a focipálya melletti parkolót.

A pénzügyi zárszámadás dokumentumait, könyvizsgálói jelentést mellékelem a beszámolóm mellé. A pénzügyi beszámoló mérlegfőösszege az eszközök és a források egyenlőségével 164.734,-E Ft, míg a tárgyévi adózótt eredményünk 11 752 ,-E ft (+25%). A közhasznúság feltételeit teljesítette a Kft. Társasági adófizetési kötelezettségünk keletkezett 1 182 (+ 26%) E Ft értékben.

Az adózott eredményünk növekedésének egyik fő oka a 2023-es pénzügyi évtől a strandpályázat értékcsökkenése, amit könyvelési szempontból az egyéb bevételek közé kell sorolni. Természetesen a tábor és a strand is szép eredményeket mutatott, valamint közel 2 millió forintot kaptunk foglalkoztatási támogatásként. Ezek sokat javítottak az eredményen.

Nagyrészt az időjárás miatt hozott a Község strand szép forgalmat. Ez szépen kozmetikázta azt a visszatérő jelenséget, hogy a kiadások növekedését a bevételek növekedése nem tudta túlszárnyalni. Látható, hogy a személy jellegű ráfordításaink több, mint 7 millió, az anyagjellegűek közel 4 millió forinttal emelkedtek. Csak a strandnak a bevétele az elmúlt gazdasági évben 12 millió forinttal növekedett 2023-hoz képest. A strand forgalma sajnos azonban nagyon időjárásfüggő. A főszezonban 1 esős hétvége 1,5-2 millió forint mínuszt jelent. Működési oldalról olyan időket élünk, hogy kötelező a strandnak jó számokat produkálni és kompenzálni kell a rossz idő lehetőségét és a költségek növekedését az áremelésekkel. Immár 3 éve ugyanannyi támogatást kapunk az önkormányzattól éves szinten, amely összeg talán már jövőre elég sem lesz a működésre. A munkaügyi támogatások lehetőségét attól jobban nem lehet kihasználni, amit csinálunk. Az elmúlt 4 évben tudtunk élni ezekkel a lehetőségekkel, de ez nem jeletni azt, hogy ez minden évben rendelkezésünkre áll. Idén is 1 főt támogatásos konstrukcióban tudtunk alkalmazni. A temető esetében a sírhelymegváltások “megálltak”, emiatt csökkent jelentősen itt a bevétel. A 2024. évben 25 db temetés volt.

Döntési javaslat:

**Balatonberény Község Önkormányzata Képviselő-testületének**

**…/2025.(V.30.) határozata** a **Balatonberényi Településüzemeltetési és Fejlesztési Közhasznú Nonprofit Korlátolt Felelősségű Társaság 2024. évi pénzügyi beszámolójának elfogadásáról**

Balatonberény Község Önkormányzatának Képviselő-testülete a Balatonberényi Településüzemeltetési és Fejlesztési Közhasznú Nonprofit Korlátolt Felelősségű Társaság 2024. évi pénzügyi beszámolóját **164.734** **E Ft mérlegfőösszeggel, és 11.752 E Ft tárgyévi adózott eredménnyel** jóváhagyja.

Határidő: Kft értesítése 8 nap

Felelős: Druskoczi Tünde polgármester

Balatonberény, 2024. május 20.

Véghelyi Róbert sk.

ügyvezető